මේ විදියට සති දෙකක් විතර රෑ දවල් නැතුව කොටි අපිට වරින් වර ගැහුවා. අපි බංකර් වලට වෙලා කඳවුර අල්ලගෙන හිටියා. අපි සෑහෙන්න බලාපොරොත්තුවෙන් හිටියා සහයක කණ්ඩායම් ඇවිත් අපි බේරාගනියි කියලා. නමුත් අපේ කඳවුර ළඟට එන සෑම මාර්ගයක්ම කොටි අවහිර කරලා. එන සහයක කණ්ඩායම්වලට ගහන්න පටන් ගත්ත නිසා ඒ දේ කරන්න බැරි වුණා. ගුවනින් එන්නත් බැරි වුණා. ඔවුන් ගුවන් යානාවලටත් දැඩි ප්‍රහාර එල්ල කළා. කොහොම හරි දින ගාණක් අපි කඳවුර අල්ලගෙන ඉද්දි අපිට කන්න දෙයක් නැති වුණා. ඒ නිසා කඳවුරේ තිබුණ ගස්ලබු ගහට නැගලා ගස්ලබු ගෙඩියක් තම්බගෙන කන්න කියලා කොප්‍රල් හීන්අප්පු ගහට නගින්න ගියා. ඒ වෙලාවේ හිතුවේ නැති විදියට හීන්අප්පුට ස්නයිපර් ප්‍රහාරයක් එල්ල වුණා. හීන්අප්පු එතනම මැරුණා. අපි ඔහුගේ මිනිය ආදාහනය නොකර ගෙදර යවන්න දින 04ක් තියාගෙන හිටියා. නමුත් ඒ දේ කරන්න බැරි වුණා. ඒ නිසාම අපි කඳවුරේම හීන්අප්පුගේ මිනිය ආදාහනය කළා.
කඳවුර ළඟට එන සෑම මාර්ගයක්ම අවහිර කළේ කවුද?
කොටි